બેંગ્લોરઃ સરકાર દ્વારા ચેતવણી આપવામાં આવી હોવા છતાં લોકો બિટકોઈન, રિપલ અને લાઈટકોઈન જેવી ક્રિપ્ટોકરંસી તરફ આકર્ષિત થઈ રહ્યા છે. ક્રિપ્ટોકરંસી એક્સચેંજ કરનારા પ્લેટફોર્મ્સ પર રજિસ્ટ્રેશન માટે લાંબુ વેઈટિંગ ચાલી રહ્યું છે. છેલ્લા થોડા વર્ષમાં વર્ચ્યુઅલ કરંસીની કીંમતોમાં અવિશ્વસનીય વધારો થયો છે જેને લઈને લોકો તેને ટ્રેંડ કરવા માંગે છે. ક્રિપ્ટોકરંસી એક્સચેંજ કરનારી બેંગ્લુરૂની કંપની યૂનોકોઈનના આંકડાઓ અનુસાર ડિસેમ્બર 2016માં તેમના ત્યાંથી એક હજાર લોકોએ રજિસ્ટ્રેશન કર્યું હતું. ત્યાં જ ગત મહિને સરેરાશ દસ હજાર જેટલા રજિસ્ટ્રેશન થયા હતા.